CELEX: E2018P0003
Language: lt
Date: 2018-11-09 00:00:00
Title: 2018 m. lapkričio 9 d. ELPA priežiūros institucijos ieškinys Islandijai (Byla E-3/18)

10.1.2019   
            
            
               LT
            
            
               Europos Sąjungos oficialusis leidinys
            
            
               C 9/6
            
         
      2018 m. lapkričio 9 d. ELPA priežiūros institucijos ieškinys Islandijai
      (Byla E-3/18)
      (2019/C 9/07)
      ELPA priežiūros institucija, kuriai atstovauja Carstenas Zatschleris, Catherine Howdle ir Ingibjörg Ólöf Vilhjálmsdóttir, byloje veikiantys kaip ELPA priežiūros institucijos (Rue Belliard 35, 1040 Briuselis, Belgija) atstovai, 2018 m. lapkričio 9 d. ELPA teisme pareiškė ieškinį Islandijai.
      ELPA priežiūros institucija prašo ELPA teismo:
      
                  1.
               
               
                  Pripažinti, kad Islandija neužtikrino, kad būtų priimtos priemonės, reikalingos Europos ekonominės erdvės susitarimo XIX priedo 7ja punkte nurodytam teisės aktui (2015 m. liepos 1 d. Komisijos įgyvendinimo reglamentui (ES) 2015/1051 dėl elektroninio ginčų sprendimo platformos funkcijų vykdymo, elektroninės skundo formos ir Europos Parlamento ir Tarybos reglamentu (ES) Nr. 524/2013 dėl elektroninio vartotojų ginčų sprendimo numatytų kontaktinių centrų bendradarbiavimo sąlygų), kuris su EEE Susitarimu suderintas 1 protokolu, perkelti į nacionalinės teisės sistemą, kaip reikalaujama EEE susitarimo 7 straipsnyje.
               
            
                  2.
               
               
                  Nurodyti Islandijai padengti bylinėjimosi išlaidas.
               
            
         Teisinės ir faktinės aplinkybės ir pagrindai, kuriais grindžiamas ieškinys:
      
      
                  —
               
               
                  Ieškinyje nurodoma, kad iki 2018 m. balandžio 23 d. Islandija neatsižvelgė į ELPA priežiūros institucijos pateiktą pagrįstą nuomonę, pateiktą 2018 m. vasario 21 d. dėl to, kad ta valstybė neperkėlė į nacionalinės teisės sistemą Europos ekonominės erdvės susitarimo XIX priedo 7ja punkte nurodyto teisės akto, t. y. 2015 m. liepos 1 d. Komisijos įgyvendinimo reglamento (ES) 2015/1051 dėl elektroninio ginčų sprendimo platformos funkcijų vykdymo, elektroninės skundo formos ir Europos Parlamento ir Tarybos reglamentu (ES) Nr. 524/2013 dėl elektroninio vartotojų ginčų sprendimo numatytų kontaktinių centrų bendradarbiavimo sąlygų, kuris su EEE susitarimu suderintas 1 protokolu.
               
            
                  —
               
               
                  ELPA priežiūros institucija pareiškia, kad neužtikrinusi, kad būtų priimtos priemonės, reikalingos teisės aktui įgyvendinti per nustatytą laikotarpį, Islandija neįvykdė įsipareigojimų pagal EEE susitarimo 7 straipsnį.